IX pide un plan de rehabilitación pa les escueles infantiles y ampliar la de Nuevo...
#000003
El Principáu destina cien mil euros a rehabilitar centros de salú en Gaza
#000011
Esta acción humanitaria va ameyorar l'asistencia en dos centros d'atención primaria de salú y va algamar a 90. 000 persones, sobremanera, muyeres y menores
#000012
El Gobiernu asturianu va destinar una ayuda de cien mil euros al Comité Español de l’Axencia de Naciones Xuníes pa los Refuxaos de Palestina n’Oriente Próximu (Unrwa). Esta partida va valir p’ameyorar los servicios sanitarios a la población abellugada de Palestina. Van rehabilitase les instalaciones del centru de salú de Tal Sultan y dotar d’equipamientu’l consultoriu de Sheikh Radwan, nes gobernaciones de Rafah y de Gaza respectivamente, al sur y centru de la Franxa de Gaza.
#000013
Nel centru de salú de Tal Sultan van llevase a cabu llabores de rehabilitación de la farmacia y arreglos nes consultes y sales del centru. Dambos proyectos van tener efectos bien positivos sobre’l cuidu de la salú de la población abellugada palestina, algamando a 90.000 persones beneficiaes, de les qu’el 49% son muyeres y el 40%, menores d’edá.
#000015
La Unrwa foi’l principal provisor integral d’atención primaria de salú pa esta comunidá en más de 69 años. Solamente en Gaza, xestiona ocho campamentos de población abellugada y 274 escueles primaries y d’educación superior básica. Nel ámbitu educativu emplega a más de 8.600 persones nos sos dos centros de formación profesional. Tamién dispón de 22 centros de salú primaria nos qu’empleguen a 936 persones y que reciben añalmente alredor de 4 millones de visites. En total, emplega a más de 13.000 persones en Gaza, de les qu’el 99.83% son personal local y con estatus de refuxáu de Palestina.
#000018